Beaskáđas
Store norske leksikon,Geografi,Norges geografi,Troms og Finnmark,Alta
Beaskáđas er et fjellområde på grensen mellom kommunene Alta og Kautokeino, Troms og Finnmark fylke.
Tidligere gikk veien fra Alta til Guovdageaidnu (Kautokeino) over det værharde fjellet. Høyeste punkt på veien ligger ca 530 meter over havet. Veien, som bare kunne holdes åpen 3–4 måneder av året, er nå lagt gjennom Eibydalen lenger vest. Veien over Bæskades møter E45 (Alta–Guovdageaidnu–finskegrensen) ved Suolovuopmi fjellstue i Kautokeino kommune. Denne strekningen er kjørbar med vanlig personbil. Den såkalte Postruta fortsetter videre vest for E45 til Mierojavri hvor den kommer inn på E45 igjen og følger denne frem til Kautokeino. Dette partiet er bare kjørbart med terrengkjøretøy.Navnet kommer muligens av samisk i første ledd bea, av finsk pää, 'hode', siste ledd muligens norrønt skaði, 'skade', her i betydningen 'som gjør skade'. Les mer i Store norske leksikon Alta Kautokeino